**Det beste oljemerket for motorsportentusiaster**

Leserne av "Motorsport aktuell" og "PS" velger LIQUI MOLY

**Mai 2018 - Nå er LIQUI MOLY også favoritten til motorsportentusiaster og motorsyklister** **Leserne av "Motorsport aktuell" og "PS" valgte LIQUI MOLY til det beste merket.** **"Disse utmerkelsene manglet i premieskapet vårt", sa Peter Baumann, markedsføringsansvarlig hos LIQUI MOLY.**

"Motorsport aktuell" er den tyskspråklige "bibelen" innen motorsport. Det er Europas største tidsskrift for motorsportentusiaster og har inntil 250 000 lesere hver uke. Med 60,1 prosent av stemmene tok LIQUI MOLY hjem seieren i kategorien oljer/smøremidler. „Vi er utrolig glade over at vi også har klart å skape begeistring rundt merke vårt blant motorsportfans“, sier Peter Baumann.

En annen fjær i hatten fikk olje- og tilleggsstoffspesialisten av motorsyklistene. For første gang vant LIQUI MOLY leseravstemningen i "PS". Månedstidsskriftet retter seg mot sports- og teknikkinteresserte motorsyklister. Hver utgave leses i gjennomsnitt av 210 000 lesere. 57,8 prosent av dem valgte oljemerket fra Ulm ved Donau. „Bilister har allerede kåret LIQUI MOLY til beste oljemerke for mange år siden. Det er en stor suksess for oss at førerne av tohjulingene nå mener et samme“, sa Günter Hiermaier. Han er administrerende direktør for selskapet i Tyskland og Østerrike, og i likhet med markedsføringsansvarlig Peter Baumann er han en lidenskapelig motorsyklist.

Begge er enige om at de gode plasseringene i stor grad skyldes førsteklasses produktkvalitet og ikke minst den omfattende sponsingen av sportsarrangementer. I 2017 brukte den tyske oljespesialisten rundt 20 millioner euro på markedsføring og reklame.

Kåringene i "Motorsport aktuell" og "PS" er tittel nummer 5 og 6 i år. Leserne av "Auto Bild", "Auto Motor und Sport", "Auto Zeitung" og "Motor Klassik" har allerede stemt frem LIQUI MOLY som beste oljemerke.

**Om LIQUI MOLY**

LIQUI MOLYs unike og rikholdige bilkjemiske sortiment omfatter rundt 4000 produkter: motoroljer og tilsetningstoffer, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. LIQUI MOLY, som ledes av Ernst Prost, forhandles i 120 land, og hadde i 2017 en omsetning på 532 millioner euro.

**Kontaktinformasjon:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de